SET บ่ายพุ่งต่อ 20 จุด เก็งกำไรงบแบงก์-ท่องเที่ยวหนุน
SET ภาคบ่ายพุ่งต่อ 20 จุด รับแรงซื้อหุ้นกลุ่มแบงก์จากการเก็งผลประกอบการไตรมาส 3/65 จะออกมาดี รวมถึงหุ้นที่เกี่ยวข้องกับการบริโภคและการท่องเที่ยวที่น่าจะรับอานิสงส์จากช่วงไฮซีซั่นปลายปี 
SET ภาคบ่ายพุ่งต่อ 20 จุด รับแรงซื้อหุ้นกลุ่มแบงก์จากการเก็งผลประกอบการไตรมาส 3/65 จะออกมาดี รวมถึงหุ้นที่เกี่ยวข้องกับการบริโภคและการท่องเที่ยวที่น่าจะรับอานิสงส์จากช่วงไฮซีซั่นปลายปี
18 ต.ค. 2565

ผู้สื่อข่าวรายงานว่า ตลาดหุ้นไทยต้นภาคบ่ายพุ่งต่อไปเป็นกว่า 20 จุด รับแรงซื้อหุ้นกลุ่มแบงก์จากการเก็งผลประกอบการไตรมาส 3/65 จะออกมาดี รวมถึงหุ้นที่เกี่ยวข้องกับการบริโภคและการท่องเที่ยวที่น่าจะรับอานิสงส์จากช่วงไฮซีซั่นปลายปี
เมื่อเวลา 14:53 น.ดัชนี SET มาอยู่ที่ 1,591.49 จุด เพิ่มขึ้น 20.09 จุด (+1.28%) ล่าสุด เมื่อเวลา 15.23 น.ดัชนี SET มาอยู่ที่ 1,593.28 จุด เพิ่มขึ้น 21.88 จุด (+1.39%)
นายมงคล พ่วงเภตรา ผู้ช่วยกรรมการผู้จัดการฝ่ายกลยุทธ์ลงทุนหลักทรัพย์ บล.ดาโอ (ประเทศไทย) หรือ DAOL เปิดเผยว่า ปรับตัวขึ้นในทิศทางเดียวกับตลาดหุ้นในต่างประเทศ โดยเฉพาะตลาดสหรัฐ ซึ่งคาดว่าจะยังเพิ่มขึ้นได้อย่างต่อเนื่องจากเมื่อคืน เนื่องจากดาวโจนส์ฟิวเจอร์สดีดขึ้นกว่า 400 จุดหลังจากตลาดหุ้นสหรัฐปรับไปค่อนข้างมากในข่วงก่อนหน้านี้ โดยปัจจุบันนักลงทุนกลับเข้ามาซื้อหุ้นในกลุ่มที่มีราคาลงไปค่อนข้างมากแล้ว และ เป็นการเข้ามาซื้อเพื่อรอเก็งผลประกอบการไตรมาส 3/65 ที่จะทยอยออกมาอย่างต่อเนื่อง
“80-90% เป็นการกลับมาซื้อหุ้นที่ปรับตัวลดลงไปในช่วงก่อนหน้า ซึ่งก่อนหน้านี้เราลงมาค่อนข้างลึกตามตลาดหุ้นต่างประเทศเป็นหลัก ส่วนปัจจัยใหม่ๆ ช่วงนี้ยังไม่ได้มีอะไร ความกังวลเรื่องธนาคารกลางสหรัฐ (เฟด) ก็อาจจะพักไว้ก่อน” นายมงคล กล่าว
 
 
 